পেন্টা

পেন্টাগন জুনিয়র (; জন্ম: ২৬ ফেব্রুয়ারি ১৯৮৫; পেন্টা নামে সুপরিচিত) হলেন একজন মেক্সিকীয় পেশাদার কুস্তিগির। তিনি বর্তমানে মার্কিন পেশাদার কুস্তি সংস্থা ডাব্লিউডাব্লিউইয়ের সাথে চুক্তিবদ্ধ রয়েছেন, যেখানে তিনি ২০২৫ সাল হতে প্রতিদ্বন্দ্বিতা করছেন।

অতঃপর তিনি একাধিক স্বনামধন্য পেশাদার কুস্তি সংস্থার হয়ে কুস্তি লড়েছেন, যার মধ্যে লুচা লিব্রে এএএ ওয়ার্ল্ডওয়াইড, অল এলিট রেসলিং এবং হাউজ অব গ্লোরি উল্লেখযোগ্য। ভক্তদের কাছে সেরো মিয়েদো ডাকনামে পরিচিত পেন্টা তার পেশাদার কুস্তি জীবনে একাধিক চ্যাম্পিয়নশিপ জয়লাভের গৌরব অর্জন করেছেন; যার মধ্যে এএএ ওয়ার্ল্ড ট্যাগ টিম চ্যাম্পিয়নশিপ, এইচওজি ট্যাগ টিম চ্যাম্পিয়নশিপ এবং ডব্লিউএআর ওয়ার্ল্ড ট্যাগ টিম চ্যাম্পিয়নশিপ অন্যতম। তার অর্জনের মধ্যে বিশেষভাবে উল্লেখযোগ্য হলো এইচওজি ট্যাগ টিম চ্যাম্পিয়নশিপে, যেটি তিনি সবচেয়ে দীর্ঘ সময় ধরে রাজত্ব করেছেন; ২০১৯ সালে চ্যাম্পিয়নশিপটি জয়ের পর তিনি সর্বমোট ১০০৭ দিন এটি নিজের অধিকারে রেখেছিলেন।

ব্যক্তিগত অর্জনের ক্ষেত্রেও পেন্টার অসামান্য সাফল্য রয়েছে; যার মধ্যে বর্ষসেরা ট্যাগ টিম, মেক্সিকো এমভিপি এবং ২০১৯ সালে পিডাব্লিউআই ৫০০ তালিকায় সম্মানজনকভাবে ২৮তম স্থান অধিকার করা অন্যতম।

প্রারম্ভিক জীবন
পেন্টাগন জুনিয়র ১৯৮৫ সালের ২৬শে ফেব্রুয়ারি তারিখে মেক্সিকোর একাতেপেকে জন্মগ্রহণ করেছেন এবং সেখানেই তার শৈশব অতিবাহিত করেছেন।

পেশাদার কুস্তি
ডাব্লিউডাব্লিউই
২০২৫ সালের ১৩ই জানুয়ারি তারিখে পেন্টা রিং নামের অধীনে র ব্র্যান্ডের হয়ে কুস্তি লড়ার মাধ্যমে পেন্টা ডাব্লিউডাব্লিউইয়ের হয়ে অভিষেক করেছেন।https://www.cagematch.net/?id=1&nr=410530 র-এর সাপ্তাহিক পর্বে অনুষ্ঠিত উক্ত ম্যাচে তিনি চ্যাড গ্যাবলের মুখোমুখি হয়েছিলেন, যেখানে তিনি পিনফলে মাধ্যমে জয়লাভ করেছিলেন।http://www.profightdb.com/cards/wwe/monday-night-raw-55021.html

ডাব্লিউডাব্লিউইয়ে অভিষেকের প্রায় ২ মাস পর, ২০২৫ সালের ২৪শে মার্চ তারিখে পেন্টা প্রথমবারের মতো কোনো চ্যাম্পিয়নশিপ ম্যাচে অংশগ্রহণ করেছিলেন;https://www.cagematch.net/?id=1&nr=410956 রে অনুষ্ঠিত ডাব্লিউডাব্লিউই ইন্টারকন্টিনেন্টাল চ্যাম্পিয়নশিপে জন্য আয়োজিত একক ম্যাচে তিনি ব্রন ব্রেকারের কাছে ডিস্কোয়ালিফিকেশনের মাধ্যমে পরাজিত হয়েছিলেন।http://www.profightdb.com/cards/wwe/monday-night-raw-55586.html

২০২৫ সালের ১লা ফেব্রুয়ারি তারিখে রয়্যাল রাম্বলে আয়োজিত রয়্যাল রাম্বল ম্যাচে অংশগ্রহণ করার মাধ্যমে পেন্টা প্রথমবারের মতো প্রতি-দর্শনে-পরিশোধে (পিপিভি) কুস্তি লড়েছেন, ম্যাচটিতে তিনি প্রতিপক্ষের কাছে নিষ্কাশনে মাধ্যমে পরাজিত হয়েছিলেন।https://www.cagematch.net/?id=1&nr=398090

শৈলী
২০০৭ সালে পেন্টা একজন একক কুস্তিগির হিসেবে পেশাদার কুস্তির মঞ্চে অভিষেক করেন। তবে, সময়ের সাথে সাথে তিনি ট্যাগ টিম কুস্তিগির হিসেবেও নিজের দক্ষতার স্বাক্ষর রাখেন। পেশাদার কুস্তিতে জগতে তার পরিচিতি তার অনন্য কৌশল ও দক্ষতার জন্য বিশেষভাবে উল্লেখযোগ্য। তার জনপ্রিয় পদক্ষেপগুলোর মধ্যে অন্যতম হলো জার্মান সুপ্লেক্স হোল্ড, যা তার মূল পদক্ষেপ হিসেবে বিবেচিত হয়। এছাড়াও তিনি ফিয়ার ফ্যাক্টর, মেক্সিকান ডিস্ট্রয়ার এবং পেন্টাগন ড্রাইভার নামক কৌশলগুলোকে ম্যাচের সমাপনী পদক্ষেপ হিসেবে দক্ষতার সাথে প্রয়োগ করেন।

অন্যান্য গণমাধ্যম
২০২৩ সালে এইডাব্লিউ ফাইট ফরএভারে উপস্থিত হওয়ার মাধ্যমে পেন্টা ভিডিও গেমে অভিষেক করেছেন।

তথ্যসূত্র

বহিঃসংযোগ






বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকীয় পুরুষ পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
বিষয়শ্রেণী:মুখোশধারী কুস্তিগির
বিষয়শ্রেণী:প্রবাসী পেশাদার কুস্তিগির
বিষয়শ্রেণী:২১শ শতাব্দীর মেক্সিকীয় পেশাদার কুস্তিগির